open-index/open-wikipedia-markdown huggingface dataset:
גרהרד הנפי

[ממוזער|280x280 פיקסלים|[נבחרת אוסטריה בכדורגל בשנת 1958 עם השחקנים הבאים - משמאל לימין, עומדים; וולטר הוראק, ארנסט האפל, קארל קולר, אלפרד קרנר, פול האלה, ולטר שלגר; כורעים: הלמוט סנקוביץ', גרהרד הנפי, רודולף שנוולד, פרנץ סובודה ויוהאן בוז'ק.]]
**גרהרד הנפי** (בגרמנית: **Gerhard Hanappi**; 16 בפברואר 1929 – 23 באוגוסט 1980) היה קשר כדורגל אוסטרי שנחשב לאחד מגדולי הכדורגלנים האוסטרים בכל הזמנים.

## קריירת מועדונים
הנפי החל את הקריירה שלו באדמירה ואקר מדלינג, שם ערך את הופעת הבכורה שלו בבונדסליגה ב-1947. לאחר מכן, הוא עבר לשחק ביריבה העירונית ראפיד וינה שם שיחק מ-1950 עד 1965. התקופה שלו בראפיד הייתה מוצלחת מוצלחת מאוד, שם הוא זכה באליפות אוסטריה 7 פעמים. הוא היה גם קפטן הקבוצה במשך שבע שנים ונבחר לקבוצת המאה של ראפיד ב-1999.

הוא היה משחק בעיקר בכנף, אולם הרבגוניות שלו אפשרה לו לשחק בהצלחה בעמדות נוספות.

## קריירה בינלאומית
הוא ערך את הופעת הבכורה שלו במדי נבחרת אוסטריה בגיל 19 בנובמבר 1948 נגד שוודיה. הוא רשם במדיה הופעות במונדיאל 1954 בשווייץ, שם הגיעה הנבחרת למקום השלישי, וובמונדיאל 1958. הוא היה קפטן הנבחרת מ-1955 ואילך.

המשחק הבינלאומי האחרון שלו היה בספטמבר 1962 נגד צ'כוסלובקיה. הוא רשם ב-93 הופעות וכבש 12 שערים. הוא החזיק בשיא ההופעות בנבחרת עד שאנטון פולסטר זכה בהופעה ה-94 שלו ביוני 1998.

## פרישה ומוות
לאחר קריירת הכדורגל שלו עבד **הנפי** כאדריכל. הוא תכנן את *אצטדיון ווסט* בווינה, ששמו שונה לאצטדיון גרהרד לאחר מותו. הוא נפטר מסרטן ב-1980, בן 51.

## תארים
;מועדונים
* **[[הבונדסליגה האוסטרית|הבונדסליגה האוסטרית בכדורגל]] (7):**
** 1951, 1952, 1954, 1956, 1957, 1960, 1964
* **[[הגביע האוסטרי|גביע אוסטריה]] (1):**
** 1961
* **[[גביע מיטרופה|גביע זנטרופה]] (1):**
** 1951

;נבחרת
* **מקום שלישי [[גביע העולם בכדורגל|של מונדיאל]]:**
** 1954

## קישורים חיצוניים

* פרופיל שחקן וסטטיסטיקה - ארכיון Rapid Wien
* 

## הערות שוליים

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:וינה: כדורגלנים
קטגוריה:כדורגלני אדמירה ואקר
קטגוריה:כדורגלני ראפיד וינה
קטגוריה:כדורגלני נבחרת אוסטריה
קטגוריה:כדורגלני מונדיאל 1958
קטגוריה:כדורגלני מונדיאל 1954
קטגוריה:אוסטרים שנולדו ב-1929
קטגוריה:אוסטרים שנפטרו ב-1980
מחזיק מעמד

**מחזיק מעמד** הוא אלבום הסולו השלישי של המוזיקאי הישראלי יצחק קלפטר. את האלבום הוציאה לאור חברת התקליטים CBS בשנת 1988.

## רקע והפקה
בשנת 1984 הוציא קלפטר את אלבומו השני, "לבד". האלבום נכשל מסחרית ושיריו כמעט ולא הושמעו בתחנות הרדיו, וקלפטר נקלע למצב כלכלי ונפשי קשה למשך תקופה ארוכה, במהלכה שקל לפרוש מהקריירה המוזיקלית. לאחר פעילות רבה של יצירה עבור אמנים אחרים ומופע איחוד של כוורת בקיץ 1984, קלפטר התאושש והחל לעבוד על האלבום החדש. הוא בחר עבורו את השם "מחזיק מעמד", בעקבות כישלונו של האלבום הקודם והקשיים שחווה לאחר צאתו.

האלבום, בדומה לקודמו, לא הצליח מסחרית, אך בלט מתוכו הלהיט והשיר הפותח "דמיון חופשי", שזכה להשמעות רבות מאוד ברדיו והפך מאז לאחד השירים המוכרים ביותר של קלפטר.

## רשימת רצועות

## קישורים חיצוניים

## הערות שוליים

קטגוריה:אלבומי יצחק קלפטר
קטגוריה:אלבומים בעברית
קטגוריה:אלבומי חברת CBS ישראל
יצחק (אלבום)

**יצחק** הוא אלבום הבכורה של המוזיקאי הישראלי יצחק קלפטר, אשר יצא לאור בתחילת שנת 1981, על ידי חברת התקליטים CBS ישראל.

## רקע והפקה
בשנת 1976 התפרקה להקת "כוורת", בה היה חבר קלפטר. פירוק הלהקה הוביל את קלפטר למשבר כלכלי, על רקע קשיים משפטיים ואיבוד ביתו. לאחר שנתיים, פנה אליו יהונתן גפן על מנת שישתתף במופעו "שיחות סלון". במהלך השתתפותו במופע, החל קלפטר לכתוב את שירי האלבום. במהלך המופע, פגש קלפטר את המפיק יוריק בן דוד מחברת התקליטים CBS ישראל, והציע לו שהחברה תפיק עבורו את אלבום הבכורה שלו. להפקת האלבום ועיבודו, גייסו קלפטר ובן דוד את המעבד ירוסלב יעקובוביץ'. קלפטר קרא לאלבום בשמו הפרטי לפי הצעה של אריק איינשטיין; הייתה זו מעין בקשה מהקהל להפסיק להשתמש בכינויו "צ'רצ'יל".

קלפטר הלחין את שירי האלבום (חוץ מ"אצל אברם") ולרובם גם כתב את המילים. כותבי הטקסטים הנוספים שהשתתפו באלבום היו יהונתן גפן, עלי מוהר והילה רז. השיר "אצל אברם", המתאפיין בסגנון הרית'ם אנד בלוז, הולחן על ידי מפיק האלבום ירוסלב יעקובוביץ' שגם השתתף בו בשירה, והוקדש לבעלים של מסעדת "כתר המזרח" המיתולוגית בה נהגו קלפטר ואריק איינשטיין לשבת ולאכול. על דף המילים בעטיפת האלבום כתב קלפטר: .

## הצלחה
אלבום הבכורה של קלפטר הפך למצליח ביותר שלו כאמן סולו ומספר שירים מתוכו זכו להשמעות רבות בתחנות הרדיו. שני שירים מתוך האלבום, "אני ואת אז" ו"נפגשנו", היו ללהיטים במצעדי הפזמונים, והצליחו להגיע לצמרת מצעד הפזמונים השבועי של רשת ג'. במצעד השנתי של התחנה, "אני ואת אז" הגיע למקום ה-11 ו"נפגשנו" למקום ה-21.

## רשימת רצועות

## משתתפים
* יצחק קלפטר - גיטרות אקוסטיות וחשמליות, שירה, לחנים
* אלונה טוראל - פסנתר וקלידים
* איתן גדרון - בס
* מאיר ישראל - תופים וכלי הקשה
* ירוסלב יעקובוביץ - סקסופון, סטרינגס והפקה מוזיקלית
* ורד קלפטר, דפנה ארמוני ומזי כהן - קולות

## קישורים חיצוניים

## הערות שוליים

קטגוריה:אלבומי בכורה מ-1981
קטגוריה:אלבומי יצחק קלפטר
קטגוריה:אלבומים בעברית
קטגוריה:אלבומים שהופקו על ידי ירוסלב יעקובוביץ'
קטגוריה:אלבומים שהוקלטו באולפני טריטון
קטגוריה:אלבומי רוק ישראליים
קטגוריה:אלבומי חברת CBS ישראל
ברונו פצי

**ברונו אדמונד פצי** (3 בפברואר 1955 - 31 בדצמבר 1994) היה כדורגלן מקצועני אוסטרי ששיחק כמגן.

## קריירת מועדון
נחשב לאחד המגנים הגדולים של אוסטריה בכל הזמנים, פצי החל את הקריירה המקצוענית שלו בקבוצת מועדון וולברג המקומית ועבר לואקר אינסברוק לאחר עונה אחת בלבד, כשזכה בשתי אליפויות וגביע מקומי. לאחר מכן הצטרף לאינטרכט פרנקפורט ב-1978, זכה בגביע אופ"א ובגביע הגרמני. הוא שיחק ארבע עונות ב-ורדר ברמן שם  סיים עם הקבוצה פעמיים במקום השני. ב-1987 הוא חזר לואקר אינסברוק שם זכה בשתי אליפויות וגביע מקומי.

## קריירה בינלאומית
פצי ערך את הופעת הבכורה שלו באוסטריה ביוני 1975 נגד צ'כוסלובקיה והיה שותף במונדיאל 1978 ובמונדיאל 1982. בטורניר האחרון שלו, הוא כבש את השער הראשון של אוסטריה בתיקו 2–2 עם צפון אירלנד במדריד. הוא נתן 84 הופעות במדי הנבחרת, וכבש תשעה שערים, ועדיין ב-2016 דורג במקום החמישי עם פרידריך קונסיליה ברשימת ההופעות של אוסטריה בכל הזמנים. ההופעה הבינלאומית האחרונה שלו הייתה משחק ידידות באוגוסט 1990 נגד שווייץ.

## מוות ומורשת
פצי מת מאי ספיקת לב בבית חולים באינסברוק בערב השנה החדשה 1994 לאחר שהשתתף במשחק הוקי קרח, שבועות ספורים בלבד ליום הולדתו ה-40.  הוא הותיר אחריו את אשתו ושתי בנותיו. מועדון הנוער שלו, לוטרך, קרא למתחם הספורט שלו לכבודו.

## תארים
;וואקר אינסברוק
* בונדסליגה אוסטרית: 1974/75, 1976/77
* גביע אוסטריה: 1974/75
* גביע אופ"א: 1979/80
* הגביע הגרמני: 1980/81

;סברובסקי טירול
* בונדסליגה אוסטרית: 1988/89, 1989/90
* גביע אוסטריה: 1988/89

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:כדורגלני ואקר אינסברוק
קטגוריה:כדורגלני איינטרכט פרנקפורט
קטגוריה:כדורגלני ורדר ברמן
קטגוריה:כדורגלני נבחרת אוסטריה
קטגוריה:כדורגלני מונדיאל 1978
קטגוריה:כדורגלני מונדיאל 1982
קטגוריה:אוסטרים שנולדו ב-1955
קטגוריה:אוסטרים שנפטרו ב-1994
מים יבשים

**מים יבשים**, או **מים ריקים** – צורה של "נוזל אבקתי" – היא תחליב אוויר-מים שבו טיפות מים מוקפות בציפוי סיליקה. מים יבשים מורכבים מ-95% מים נוזליים, אך ציפוי הסיליקה מונע מטיפות המים להתאחד ולהפוך חזרה לנוזל. התערובת הזו מתנהגת כאבקה וכנוזל.

## גילוי והכנה
מים יבשים קיבלו פטנט לראשונה בשנת 1968 ונמצא להם שימוש במהרה בתעשיית הקוסמטיקה. בשנת 2006, עיסוק במים יבשים באוניברסיטת האל הגבירה את העניין בשימוש הפוטנציאלי שלהם בתחומים אחרים.

מים יבשים יכולים להיווצר על ידי ערבוב סיליקון דו-חמצני עם מים.

## יישומים
כאשר מערבבים גזים מסוימים עם מים יבשים, הם מתאחדים עם המים, אשר לוכדים אותם בכלוב הידרט קלתראט מוצק. עובדה זו נותנת פתח לאפשרות שגזים נפיצים יכולים להיות מועברים במים יבשים עם סיכון מופחת לפיצוץ. מים יבשים ניתנים לשימוש כחומר לסגירת פחמן כדי ללכוד ולאטום גזי חממה מהאטמוספירה. בעזרתם ניתן ללכוד פי ארבעה יותר פחמן דו-חמצני מאשר בעזרת מים רגילים לאורך זמן זהה. למים יבשים יש גם שימוש בהובלה ואחסון של חומרים מסוכנים רבים. ניתן להשתמש בהם כמדיום לתרכובות נדיפות, שכן ניתן להפוך חומרים המאוחסנים בתוך המים היבשים לאבקה ולייצבם - מה שמפחית לא רק את נדיפות החומר, אלא גם את משקלו בהובלה. ישנה תיאוריה שלמים יבשים יכולים להיות שימושים פוטנציאליים בבניית תאי דלק למכוניות בשל יכולתם לאחסן ולייצב כמויות גדולות מאוד של גזים וחומרים נדיפים מבלי לקשור אותם לצמיתות. בשל טבעם, מים יבשים מסווגים כחומר סופח. יש להם שימושים פוטנציאליים רבים בתחומים שבהם נעשה שימוש באמולסיות. מחקרים אחרונים מצאו שמים יבשים יכולים לשמש גם כזרז.

## ראו גם
* קיבוע פחמן
* תא דלק
* אֵמוּלְסִיָה
* תרכובת אורגנית נדיפה

## קישורים חיצוניים
* 

## הערות שוליים

קטגוריה:אבקות
קטגוריה:מים
קטגוריה:תערובות כימיות
יצחק, לבד, מחזיק מעמד

**יצחק, לבד, מחזיק מעמד** הוא אלבום האוסף הראשון של יצחק קלפטר. האלבום יצא בשנת 1993 על ידי NMC, וכלל שירים מהאלבום של צליל מכוון ומשלושת אלבומי הסולו הראשונים שלו.

השם של האלבום הוא חיבור של שמות שלושת אלבומי הסולו הראשונים שלו: "יצחק", לבד, ו"מחזיק מעמד".

## רשימת השמעה

## הערות שוליים

## קישורים חיצוניים

קטגוריה:אלבומי יצחק קלפטר
קטגוריה:אלבומים בעברית
אילנית (אלבום, 1972)

"**אילנית**" הוא אלבום האולפן הרביעי של הזמרת הישראלית אילנית. את האלבום הוציאה ביולי 1972 חברת התקליטים התקליט חיפה. על-אף מיקומו בסדר פרסומי האלבומים בדיסקוגרפיה של אילנית, הוא נחשב לאלבום הבכורה שלה, שכן שלושת האלבומים הקודמים התמקדו בשירי ילדים.

## רקע
בניגוד לנורמה המקובלת באשר למידת ההתערבות של חברת התקליטים בהוצאת אלבום בכורה, אילנית לא הוכרחה להקליט דברים נגד רצונה. למעשה, היא הכתיבה את הכיוון האומנתי של האלבום. שש רצועות נכתבו והולחנו על ידי בעז שרעבי, שהוחתם בחברת התקליטים בשנה קודם לכן עם יציאתו של אלבום הבכורה שלו, בעז. בעיתון "דבר" נכתב כי הפער בין לחניו של שרעבי והאופי של היצירות לביצוע של אילנית גדול מדי. שאר הרצועות, שנכתבו בין היתר על ידי שייקה פייקוב, נעמי שמר, מוני אמריליו ועמי שביט, לא מעניינים מספיק, לטענתו. עם־זאת הוא מתאר את "אל תשאלו אותי" ו"יום של חידות" כמרעננים וכהתקדמות בסגנונה המוזיקלי של אילנית. 

## שירי האלבום
האלבום "אילנית" נפתח בשיר "איש הסתיו", שמילותיו חוברו על ידי דודו ברק לצד לחנו של שרעבי. עלילתו מתרחשת בעונת הסתיו, ומבנו הכרונולוגי הוא שני בתים ופזמון. במרכז מילות השיר עומד "איש הסתיו", שזהותו מתגלה לנו בסוף כאהובה של הדוברת. הרצועה הבאה, "לאורך השדרה שאין בה איש", קיבלה מספר פרשנויות שונות מהקהל בישראל. מחד, היו אלו שסברו כי מדובר על שיר אהבה נכזבת. חלק אף סוברים כי במהלכו הדוברת מעצימה את המתרחש בתוך נפשה של אישה שפוסעת לבדה, מול האילנות והרוח, כאילו היא הולכת נגד הנורמות החברתיות באשר לקשר רומנטי הטרוסקסואלי. מאידך, פלג ממאזיני השיר סוברים כי הנושא המתהווה בו הוא השואה, והתבודדות שחוו השורדים בתקופה זו. "מה עוד נותר" היא הרצועה השלישית באלבום. נכתבה והולחנה על ידי שרה שובל ושרעבי.

"חלום קטן" הולחן על ידי עמי שביט. הרצועה החמישית, "לחיות את הזמן", מאדירה את חשיבותו של הזמן. בשיר, הדוברת טוענת כי אין צורך לנבור בטעויות העבר, אלא יש להתמקד בעתיד ולהפכו לטוב יותר. "התגשמות", שנכתב והולחן על ידי ברק ושרעבי, הוא שיר אהבה עברי. הדוברת מתארת בשיר את התגשמותה של אהבה בין בני זוג. "פעם לאהוב", הסינגל השלישי מתוך האלבום, מספר על תחושת ההתאהבות בראייה רטרואקטיבית. בחלק הראשון משתמשת אילנית במספר דימויים המתארים את מרגש ההתאהבות: "לאבד את הראש", "בלי לדעת היכן את הלילה אישן", "בלי לדעת מתי - עבר, הווה, עתיד". בחלק השני היא מתארת את אותו הדבר, הפעם באמצעות השוואה לדמויות אנושיות כמו רות המואבייה ותינוק בן יומו.

"בדרך" נכתב והולחן על ידי רחל המשוררת ומרק לברי. הרצועה התשיעית של האלבום היא "אל תשאלו אותי" בבית אחד הדוברת מפנה מספר קושיות אותן המאינים אינן צריכים להפנות אליה, ואילו בבית השני היא נותנת עליהן תשובות: "אל תשאלו אותי איך הגיטרה אל אבנים הוכתה ונשברה" (בית אחד) - "הלא תדעו אחי כי על ערבות בכות אני תליתי אלף כינורות" (בית שני). המבנה הקבוע הזה מתפרש על חמישה בתים. "בפרוט נבל ועוגב" חובר על ידי שייקה פייקוב. "אני שבשירים" מאדיר את רגש הלאומיות באילנית. לאחר כל משפט בשיר היא חוזרת ושרה "אני ישראלית". "יום של חידות" הוא גרסת כיסוי בשפה העברית לשירה של מרים מקבה, "Forbidden Games".

## רשימת רצועות

## הערות שוליים

## קישורים חיצוניים

קטגוריה:אלבומי אילנית
קטגוריה:אלבומים בעברית
קטגוריה:אלבומי חברת התקליט חיפה
טיגואה

**טיגואה** (באנגלית: **Tigoa**; ויש המאייתים: **Tingoa**) הוא כפר באי רנל  המשמש כבירת מחוז רנל ובלונה  בדרום איי שלמה.

## גאוגרפיה
הכפר נמצא במרכז האי רנל, כשישה קילומטרים מחופי האוקיינוס השקט (ים שלמה) והוא מרוחק כ־235 קילומטרים מבירת המדינה, הוניארה.

## דמוגרפיה
בשנת 2009 התגוררו בכפר 569 תושבים. בשנת 2013 עלה מספרם ל־613.

## תחבורה
בכפר ממוקם שדה תעופה בשם "שדה התעופה טינגואה"  ובו מסלול טיסה פשוט. עוברים בכפר מספר רחובות צרים מאוד.

## הערות שוליים

קטגוריה:איי שלמה: יישובים
הרחובות ההם

**הרחובות ההם** הוא אלבום האולפן הרביעי של יצחק קלפטר. האלבום יצא בחודש מרץ של 1993, בהפקתו המוזיקלית של ירוסלב יעקובוביץ'.

מתוך האלבום הצליחו השירים "צייד בודד" ו"הרחובות ההם". באלבום נכללה גרסה עברית לשירו של ג'ימי הנדריקס "Little Wing", שתרגם קלפטר כ"כנף קטנה".

## רשימת השמעה

## משתתפים
* יצחק קלפטר - גיטרות, שירה
* אמיתי פריינטה - בס
* רוני צדיק - תופים, כלי הקשה
* משה לוי - קלידים
* ירוסלב יעקובוביץ' - סקסופון, הפקה

## הערות שוליים

## קישורים חיצוניים

קטגוריה:אלבומי יצחק קלפטר
קטגוריה:אלבומים בעברית
קטגוריה:אלבומים שהופקו על ידי ירוסלב יעקובוביץ'
קטגוריה:אלבומי רוק ישראליים
קטגוריה:אלבומי חברת הד ארצי
Grief

**Grief** (בעברית: "**צער**", "**יגון**" או "**אבל**", תעתיק: "גריף") הייתה להקת סלאדג' מטאל ודום מטאל אמריקאית שהוקמה ב-1991. הלהקה התפרקה ב-2001 בגלל מה שחבריה כינו "סביבה עוינת ללהקות דום מטאל", וכן בגלל בעיות מתופפים. הם התאחדו לזמן קצר ביולי 2005 כדי לנגן מקבץ של מופעי איחוד.

הלהקה ידועה בין היתר בתוכן הלירי שלה, אשר עוסק בנושאים כבדים ומדכדכים, בהתאם למוזיקה האיטית והאפלה; מיזנתרופיה, דיכאון, בדידות, התמכרות לסמים, ניהיליזם, שנאה עצמית ומוות.

כיום, פועלת להקת הסלאדג' מטאל Come to Grief; להקה הנוצרה על ידי חברים לשעבר ב-Grief ונקראת על שם אלבום הבכורה של Grief מ-1994. להקה זו הוקמה ב-2014 ופעילה עד היום.

## חברי הלהקה

* ג'ף הייוורד - גיטרה, שירה
* אריק הריסון - גיטרה בס, שירה
* ג'ון היידנריך גיטרה
* ריי מקפרי - תופים

### חברים לשעבר

* רנדי אודיירנו - גיטרה בס, תופים
* פיט קאסין - תופים
* צ'אק קונלון - תופים
* פיט דונובן - תופים
* טים מורס - תופים
* ריק ג'ונסון - תופים
* ג'יי סטיילס - גיטרה
* טרי סבסטנו - גיטרה
* סטיב נלסון - גיטרה

## דיסקוגרפיה

## קישורים חיצוניים

## הערות שוליים

קטגוריה:להקות דום מטאל
קטגוריה:רביעיות מוזיקליות
קטגוריה:להקות שהוקמו בשנת 1991
רולנד יוהאש

**רולנד יוהאש** (בהונגרית: Roland Juhász; נולד ב-1 ביולי 1983) הוא כדורגלן עבר הונגרי ששיחק בעמדת המגן.

## קריירת מועדונים
### מ.ט.ק. בודפשט
**יוהאש** החל את קריירת נעוריו, טפיזסקו, כששיחק במועדון המקומי. הוא החל את הקריירה המקצועית שלו במ.ט.ק. בודפשט בשנת 1999. במדיה שיחק 107 משחקי בליגה ההונגרית וכבש 12 שערים. לאור היכולת הטובה הרשים את מאמן הנבחרת הונגריה בכדורגל לזמן אותו לסגל. יוהאש הפך לאלוף הליגה ההונגרית בעונת 2002–2003 עם מ.ט.ק. בודפשט. בסוף עונת 2004–2005 של הליגה ההונגרית, החתימה אותו המועדון הבלגי אנדרכלכט.

### אנדרלכט
יוהאש חתם באנדרלכט ב-29 באוגוסט 2005. הוא ערך את הופעת הבכורה שלו במועדון מול צ'לסי בליגת האלופות של אופ"א. ב-19 בספטמבר 2005, הוא שבר את עצם כף הרגל מה שגרם לכך שלא שיחק מספר שבועות.

יוהאש הפך לאלוף הליגה הבלגית ארבע פעמים עם המועדון בעונות 06\2005, 07\2006, 10\2009, 12\2011. בשנת 2009, הוא נבחר כמגן הטוב ביותר של הליגה הבלגית הראשונה ושחקן השנה לשנת 2009 על ידי התאחדות הכדורגל ההונגרית. בשנת 2011 נבחר יוהאש לשחקן הכדורגל ההונגרי הטוב ביותר של השנה.

ב-8 באוגוסט 2011, הוכרז שקבוצת ריינג'רס של אלי מקויסט לא מוכנה לשלם את הסכום רכישה שאנדרלכט ביקשה עבור יוהאש. אנדרלכט דחתה את הצעת ריינג'רס בסך 3 מיליון ליש"ט, למרות שהסכום היה שווה לדמי השחרור שחשב שיוהאש סוכם עם מעסיקיו 12 חודשים קודם לכן. סוכנו של יוהאש אמר שזה עלול להרוס את הקריירה של השחקן.

ב-18 בנובמבר 2011, סלטיק הסקוטית הציעה לעסקה של 2.6 מיליון ליש"ט עבור יוהאש, כאשר מנג'ר סלטיק ניל לנון הצהיר כי יוהאש מתאים לקבוצתו. עם זאת, יוהאש האריך את חוזהו עם אנדרלכט עד 2014.

### [[פהרוואר]]
ב-19 בפברואר 2013, ההסכם עם מועדון הליגה ההונגרית פהרוואר הוכרז באתר האינטרנט של אנדרלכט, אם כי הוא לא אושר על ידי המועדון ההונגרי עד 20 בפברואר 2013.  רולאן יוהאש הצטרף לקבוצה בעונת 2010–2011 בחוזה להשאלה ואופציה לרכישה בסוף העונה מומשה הרכישה.

## קריירה בינלאומית
הופעת הבכורה של יוהאש החלה ב-25 באפריל 2004 במשחק ידידות עם יפן, וכבש שער. ב-7 בספטמבר, הונגריה החלה את מוקדמות גביע העולם 2014 עם ניצחון 5–0 באנדורה, יוהאש כבש את השער הראשון. ב-31 במאי 2016 נבחר יוהאש לסגל ההונגרי בטורניר יורו 2016 בצרפת.

ב-18 ביוני 2016, יוהאש שיחק בתיקו 1-1 נגד איסלנד בסטאד ולודרום, מארסיי. והוא גם שיחק במשחק האחרון בתיקו 3–3 נגד פורטוגל בפארק אולימפיק ליון, ליון ב-22 ביוני 2016. יוהאש הודיע על פרישה מהנבחרת ב-5 ביולי 2016.

## תארים
**אנדרלכט**
* הליגה הבלגית: 2005–2006, 2006–2007, 2009–2010, 2011–2012; סגנית אלופת 2007–2008, 2008–2009
* גביע בלגיה: 2007–2008
* סופרקאפ בלגיה: 2006, 2007, 2010, 2012
* טרופיאו סנטיאגו ברנבאו: סגן אלוף 2006

**פהרוואר**
* הליגה ההונגרית: 2014–2015, 2017–2018

**הישגים אישיים**
* שחקן השנה ההונגרי הצעיר: 2005
* התאחדות הכדורגל ההונגרית בחרה אותו לכדורגלן המקומי הטוב ביותר של השנה: 2008,  2009
* כדורגלן השנה ההונגרי: 2009
* המגן הטוב ביותר בליגה הבלגית הראשונה: 2009

## קישורים חיצוניים

## הערות שוליים

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:כדורגלני מ.ט.ק. בודפשט
קטגוריה:כדורגלני אנדרלכט
קטגוריה:כדורגלני פהרוואר
קטגוריה:כדורגלני נבחרת הונגריה
קטגוריה:כדורגלני יורו 2016
קטגוריה:הונגרים שנולדו ב-1983
אליפות ברזיל בכדורגל 2022

**אליפות ברזיל בכדורגל 2022** (בפורטוגזית:**Brasileirão Série A 2022**) הייתה הפעם ה-67 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-9 באפריל 2022 והסתיימו ב-13 בנובמבר 2022.

בתחרות השתתפו 20 קבוצות. בסיום העונה הקודמת לליגת המשנה הברזילאית ירדו גרמיו, באהיה, רסיפה ושאפקואנסה. במקום הקבוצות שירדו לליגה הבכירה עלו בוטפוגו, גויאס, אוואי וקוריטיבה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה.

פלמיירס זכתה באליפות. זו הייתה הזכייה ה-11 בתולדות המועדון.

קבוצות שסיימו את העונה במקומות 1–8 העפילו לגביע ליברטדורס. פלמנגו הייתה נציגה שהפעילה בעקבות זכייתה בתחרות בשנת 2022. 

בסיום העונה לליגת משנה ירדו סיארה, אתלטיקו גויאניינסה, אוואי וז'ובנטודה. 

## טבלת הליגה

## שחקנים מצטיינים
* הרמן קאנו (פלומיננסה) שכבש 26 שערים זכה בתואר מלך השערים.
* גוסטבו סקארפה, שחקנה של פלמיירס זכה בפרס "כדור הזהב" לכדורגלן העונה של עיתון ספורט ברזילאי Placar. (עונה שנייה ברציפות).
* גוסטבו סקארפה, שחקנה של פלמיירס זכה בפרס Troféu Mesa Redonda לכדורגלן העונה של ערוץ טלוויזיה TV Gazeta ו-Fundação Cásper Líbero. 
* גוסטבו סקארפה, שחקנה של פלמיירס זכה בפרס כדורגלן העונה של קונפדרציית הכדורגל הברזילאית.

## קישורים חיצוניים
*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2022 בברזיל
לחדאר בלומי

**לחדאר בלומי** (נולד ב-29 בדצמבר 1958) הוא שחקן כדורגל ומנג'ר עבר אלג'יראי. הוא נחשב כשחקן האלג'יראי הטוב ביותר בכל הזמנים ואחד השחקנים הטובים באפריקה. אומרים שהוא המציא את "המעבר העיוור". הוא זכה כשחקן האפריקאי הרביעי הטוב ביותר של המאה. הוא מחזיק בשיא בתור השחקן האלג'יראי עם הכי הרבה כיבושים עם 100 כיבושים (147 כיבושים שאינם מוכרים על ידי פיפ"א) והוא גם מלך השערים השלישי הטוב ביותר של נבחרת אלג'יריה בכל הזמנים עם 28 שערים (34 שערים לא מוכרים על ידי פיפ"א).

השער של בלומי מול אלופת אירופה המכהנת מערב גרמניה זיכה את אלג'יריה בניצחון מדהים 2–1 בהופעת הבכורה שלה במונדיאל בספרד 82'.

## קריירת מועדון
בלומי בילה כמעט את כל הקריירה שלו באלגיריה (מלבד תקופה קצרה בקטר בסוף הקריירה שלו),

לבלומי היה קשר עם מועדונים שונים באירופה, כולל ברצלונה, לפני ספרד 82', אבל "החוק לא איפשר לו לעזוב את המדינה לפני גיל 27". ב-1985 הוא משך את עינהם של קבוצת יובנטוס לאחר ששיחק במשחק ידידות מולם, רק כדי להחמיץ העברה חלומית לאחר ששבר את רגלו בגביע אפריקה לאלופות בלוב מול אל-איתיחאד. מובן שהוא היה מאוכזב "זה היה ממש בושה בשבילי שלא יכולתי ללכת".

## קריירה בינלאומית
לבלומי יש בסך הכל 147 כיבושים ו-34 שערים בנבחרת אלג'יריה, אך רק 100 כיבושים ו-28 שערים מוכרים על ידי פיפ"א. הוא השתתף באולימפיאדת הקיץ 1980, בשתי מהדורות של גביע העולם של פיפ"א (1982 ו-1986), בארבע מהדורות של גביע אפריקה לאומות (1980, 1982, 1984 ו-1988) ובשתי מהדורות של משחקי הים התיכון ו-19839. ב-1981 הוא זכה בתואר כדורגלן השנה באפריקה. בלומי כבש את שער הניצחון בניצחון 2–1 על מערב גרמניה במונדיאל 1982, והיה שחקן מרכזי בנבחרת אלג'יריה לאורך שנות ה-80. המשחק האחרון שלו עבור אלג'יריה הגיע ב-1989.

### בינלאומי
* משחקי הים התיכון: מדליית ארד 1979
* גביע אפריקה לאומות : סגנית אלופת 1980; שלישי 1984, 1988
* אולימפיאדת הקיץ : רבע גמר 1980
* גביע העולם פיפ"א : השתתפות 1982, 1986

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 1980
קטגוריה:כדורגלני גביע אפריקה לאומות 1982
קטגוריה:כדורגלני גביע אפריקה לאומות 1984
קטגוריה:כדורגלני גביע אפריקה לאומות 1988
קטגוריה:כדורגלנים באולימפיאדת מוסקבה (1980)
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:מאמני כדורגל
קטגוריה:ילידי 1958
פול נילסן

**נילס פול** "**טיסט**" **נילסן** (בדנית: **Niels Poul "Tist" Nielsen**; ) היה כדורגלן דני שהוא מלך השערים במשותף עם יון דאל תומסון בכל הזמנים של דנמרק עם 52 שערים ב-38 הופעות.

נילסן זכה במדליית כסף עם הנבחרת הלאומית באולימפיאדת הקיץ 1912. הוא שיחק בקריירה שלו כחלוץ עבור קופנהגן בולקלוב, איתה זכה בשש אליפויות כדורגל בדנמרק. בקנדה, הוא שיחק עבור CNR מונטריאול, וזכה באליפות דומיניון קנדה ב-1929.

## ביוגרפיה
כילד צעיר, נילסן היה מתגנב לצפות במשחקי כדורגל מבלי לשלם נולד בקופנהגן, נילסן התחיל לשחק כדורגל עם קופנהגן בולקלוב, שם בילה את כל הקריירה הבוגרת שלו. הוא ערך את הופעת הבכורה שלו בנבחרת דנמרק ב-5 במאי 1910 כשחקן הצעיר ביותר דאז, בגיל 18 ו-131 ימים (מעל שיא הגיל של וילהלם וולפגגן מ-1908). השיא של נילסן יישאר שמונה שנים, עד ש וולדמאר לורסן בן ה-18 וה-51 יום הפך לבכורה הצעירה ביותר של נבחרת דנמרק.

## תארים
* אליפות דנמרק : 1912/13, 1913/14, 1916/17, 1917/18, 1921/22, 1924/25

## קישורים חיצוניים

* פרופיל בנבחרת דנמרק

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:קופנהגן: כדורגלנים
קטגוריה:כדורגלני נבחרת דנמרק
קטגוריה:ילידי 1891
קטגוריה:נפטרים ב-1962
מוכתר דהרי

דאטו' **מוהד מוכתר בן דהרי דס"א** (במלאית: **Mohd Mokhtar bin Dahari**; 13 בנובמבר 1953 - 11 ביולי 1991) היה שחקן כדורגל מלזי מסטאפאק, קואלה לומפור, אשר שיחק בפ.ק.נ.ס. סלגור במשך רוב חייו. הוא נחשב לכדורגלן אגדי בתולדות הכדורגל המלזי, במיוחד עם ה-פ.ק.נ.ס. סלגור. חלוץ פורה, זכה לכינוי **סופרמוח** בשל כישורי המשחק והכוח שלו.

## ביוגרפיה
נולד ב-13 בנובמבר 1953 בסטפאק, סלנגור (כיום בקואלה לומפור). מוכתר הוא בנם הראשון של בני הזוג עמינח שריקן ודהארי אבנג. אביו, דהרי, עבד כנהג משאית אך לא הרוויח הרבה כדי לפרנס את משפחתו. משפחתו עברה לקמפונג פנדן בקואלה לומפור כשמוכתר היה בן 11. עם המעבר, הוא למד בבית ספר תיכון במוסד ויקטוריה בעיר והחל לגלות עניין וכישרון במשחק כדורגל בגיל צעיר. הוא שיחק עבור בית הספר שלו ומאוחר יותר עבור מדינת הולדתו, ה- פ.ק.נ.ס. סלגור.
הוא כבש 89 שערים ב-142 משחקים בינלאומיים מלאים עבור מלזיה, ועזר לקבוצה להגיע לדירוג הגבוה ביותר אי פעם של 61 ב-1977. דהרי הוא מלך השערים של נבחרת מלזיה בכל הזמנים.

ב-1986 פרש ממשחק פעיל והחל לשמש כמאמן.
בשנת 1987 אובחן כחולה בניוון שרירים. הוא עבר ללונדון עם אשתו לצורך טיפולים אולם מצבו לא השתפר.

מוכתר דהרי הלך לעולמו ב-1991. הותיר אחריו את רעייתו, לה נישא ב-1979 ושלושה ילדים.
## הוקרה
ב-29 ביוני 2021, פיפ"א הכירה בדהרי כמלך השערים השלישי בכל הזמנים ברמה הבינלאומית, עם סך של 89 שערים. נכון לספטמבר 2022, מאזנו הבינלאומי רק אחרי כריסטיאנו רונאלדו, עלי דאי וליונל מסי.

## קישורים חיצוניים

## הערות שוליים

קטגוריה:כדורגלנים מלזים
קטגוריה:חלוצי כדורגל מלזים
קטגוריה:כדורגלני נבחרת מלזיה
קטגוריה:ילידי 1953
קטגוריה:נפטרים ב-1991
גודפרי צ'יטלו

**גודפרי צ'יטלו**, שכונה **אוקר** (22 באוקטובר 1947 - 27 באפריל 1993), היה כדורגלן זמבי ששיחק כחלוץ. הוא נחשב כשחקן זמביה הגדול בכל הזמנים, מכיוון שהוא מחזיק בשיא כיבוש השערים של נבחרתו ונבחר חמש פעמים ככדורגלן השנה של זמביה.  בשנת 2006, הוא נבחר על ידי CAF לאחד מ-200 הכדורגלנים האפריקאים הטובים ביותר ב-50 השנים האחרונות. 

התאחדות הכדורגל של זמביה טענה שצ'יטלו כבש יותר מ-100 שערים בכל המסגרות ב-1972, יותר מהסך הכולל של גרד מילר באותה שנה והסך הכולל של ליונל מסי ב-2012, שניהם מכונה לעיתים קרובות על ידי העיתונאי " שיאי עולם". המחקר הוצג בשנת 2012 לאחר שליונל מסי שבר את שיא העולם לכאורה של גרד מולר . אף על פי כן, דובר פיפ"א הכריז שמעולם לא היה קיים שיא עולם רשמי של פיפ"א מכיוון שהם לא עקבו אחר תחרויות מקומיות.

עם הפרישה, צ'יטלו החל לאמן והיה מאמן נבחרת זמביה כאשר כל הנבחרת נספתה בהתרסקות מטוס מול חופי גבון ב-27 באפריל 1993, שם מצא גם הוא את מותו.

## מותו

שמאל|ממוזער|150x150 פיקסלים| קברו של גודפרי צ'יטלו בלוסאקה.
ב-27 באפריל 1993, נבחרת זמביה נסעה לסנגל למשחקי המוקדמות של מונדיאל 1994 בשלב הבתים. אמצעי התחבורה של הצוות היה מטוס של חיל האוויר הזמבי. לאחר תדלוק בליברוויל, גבון, המטוס פיתח בעיות וצלל לים. 30 אנשים על הסיפון, כולל מייקל מוואפה, נשיא ה-FAZ, צ'יטלו ושמונה עשר שחקנים מתו בתאונה.

דרך גודפרי צ'יטלו בלוסקה נקראת על שם צ'יטלו. בדצמבר 2012, קבווה ווריורס שינה את שמו של אצטדיון הרכבות ל"אצטדיון גודפרי צ'יטלו", והכריז על תוכניות להקים פסל לכבודו.

## קישורים חיצוניים

## הערות שוליים

קטגוריה:חלוצי כדורגל זמבים
קטגוריה:כדורגלנים זמבים
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 1974
קטגוריה:כדורגלני גביע אפריקה לאומות 1978
קטגוריה:כדורגלנים באולימפיאדת מוסקבה (1980)
קטגוריה:ילידי 1947
קטגוריה:נפטרים ב-1993
אליפות אירופה בכדורסל נשים 2019

**[[אליפות אירופה בכדורסל נשים]] לשנת 2019**, הייתה האליפות האזורית ה-37 שאורגנה על ידי פיב"א אירופה. האליפות נערכה בסרביה ולטביה בין ה-27 ביוני ל-9 ביולי 2019. המשחקים נערכו בבלגרד, ניש, זרניאנין וריגה.

* בלגרד - בלגרד ארנה (18,386 מקומות), שלב הגמר
* ניש - Čair Sports Center (4,800 מקומות), בית ג'
* זרניאנין - Crystal Hall (2,800 מקומות), בית ד'
* ריגה - ארנה ריגה (11,200 מקומות), בית א', בית ב'

ספרד ניצחה באליפות בפעם הרביעית בתולדותיה ובפעם השנייה ברציפות.

## מתכונת האליפות
בתחרות השתתפו 16 נבחרות. רק הנבחרות המארחות העפילו ללא מוקדמות.

הנבחרות חולקו ל-4 בתים. הנבחרת המנצחת מכל בית המשיכו להתמודדות על המדליות בשלב השני. הקבוצות שזכו במקום 2–3 בבית התמודדו על 4 מקומות נוספות ברבע הגמר.

## משחקי הגמר

משחק הגמר

משחק על המקום השלישי

## השחקניות המצטיינות
* שחקנית מצטיינת -  אסטו נדור
* מלכת הסלים -  טמי פנבגלה (146, 20.9 בממוצע למשחק)
* מלכת הריבאונדים -  אמנדה זחוי (56, 9.3 בממוצע למשחק)
* מלכת האסיסטים -  ניקה בריץ' (34, 8.5 בממוצע למשחק)

### נבחרת התחרות
*  מרטה סארגאי
*  סוניה פטרוביץ' 
*  טמי פנבגלה
*  סנדרין גרודה
*  אסטו נדור

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו בשיטת משחק בית ומשחק חוץ. הנבחרת לא הצליחה לעבור את השלב המוקדם ולא העפילה לתחרות עצמה.

## קישורים חיצוניים
* אליפות אירופה 2019 באתר פיב"א
* סיכום מאתר todor66
* תחרות העפלה

2019
קטגוריה:תחרויות כדורסל ב-2019
קטגוריה:תחרויות ספורט בסרביה
קטגוריה:תחרויות ספורט בלטביה
קטגוריה:2019 באירופה
אליפות אירופה בכדורסל נשים 2021

**[[אליפות אירופה בכדורסל נשים]] [[2021]]**, הייתה האליפות האזורית ה-38 שאורגנה על ידי פיב"א אירופה. האליפות נערכה בצרפת וספרד בין ה-17 ביוני ל-27 ביוני 2021. המשחקים נערכו בשטרסבורג וולנסיה.

* שטרסבורג - Rhénus Sport (6,200 מקומות), בית ג', בית ד', רבע הגמר
* ולנסיה - פואנטה דה סן לואיס (9,000 מקומות), בית א', בית ב', רבע הגמר, חצי הגמר וגמר

סרביה ניצחה באליפות בפעם השנייה בתולדותיה.

## מתכונת האליפות
בתחרות השתתפו 16 נבחרות. רק במדינות המארחות העפילו לתחחרות ללא מוקדמות.

הנבחרות חולוק ל-4 שתים. הנבחרת המנצחת מכל בית המשיכו להתמודדות על המדליות בשלב השני. הקבוצות שזכו במקום 2–3 בבית התמודדו על 4 מקומות נוספות ברבע הגמר.

## משחקי הגמר

משחק הגמר

משחק על המקום השלישי

## השחקניות המצטיינות
* שחקנית מצטיינת -  סוניה ואסיץ'
* מלכת הסלים -  ג'ונקל ג'ונס (146, 24.3 בממוצע למשחק)
* מלכת הריבאונדים -  ג'ונקל ג'ונס (101, 16.8 בממוצע למשחק)
* מלכת האסיסטים -  בוז'יצה מויוביץ' (28, 7 בממוצע למשחק)

### נבחרת התחרות
*  ז'ולי אלמנד
*  אנדן מיאם
*  אמה מסאמן
*  סוניה ואסיץ'
*  ג'ונקל ג'ונס

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ב'. המשחקים נערכו בשיטת משחק בית ומשחק חוץ. הנבחרת לא הצליחה לעבור את השלב המוקדם ולא העפילה לתחרות עצמה.

## קישורים חיצוניים
* 
* אליפות אירופה 2021 באתר פיב"א
* סיכום מאתר todor66
* תחרות העפלה

2021
קטגוריה:תחרויות כדורסל ב-2021
קטגוריה:תחרויות ספורט בצרפת
קטגוריה:תחרויות ספורט בספרד
קטגוריה:2021 בצרפת
קטגוריה:2021 בספרד
קטגוריה:2021 באירופה
יחסי בולגריה–בלגיה

**יחסי בולגריה–בלגיה** הם היחסים הדיפלומטיים בין בולגריה לבלגיה.

## סקירה כללית
יחסים דיפלומטיים בין שתי המדינות נוצרו ב-1879, זמן קצר לאחר הקמת נסיכות בולגריה. באוגוסט 1914, בלגיה נכבשה על ידי הקיסרות הגרמנית. בין 1914 ל-1915, לעומת זאת, ממלכת בולגריה נותרה נייטרלית. עם זאת, בולגריה התקרבה בסופו של דבר לקיסרות הגרמנית ול, ובשנת 1915 התיישרה ממשלתו של ראש הממשלה הליברלי וסיל רדוסלאבוב עם מעצמות המרכז ולחמה לצידן עד תום מלחמת העולם הראשונה. במלחמת העולם השנייה שוב נכבשה בלגיה על ידי גרמניה הנאצית, בעוד בולגריה הצטרפה למדינות הציר ולחמה לצידן עד ספטמבר 1944 אז עברה לצד בעלות הברית.

לאחר מלחמת העולם השנייה הייתה בלגיה חלק ממדינות נאט"ו והגוש המערבי, בעוד בולגריה הייתה חלק מברית ורשה. באוקטובר 2016 בלגיה ובולגריה סיכמו, הסכם שמטרתו להילחם בהשלכה חברתית, ניצול והונאה. בשנת 2019 חגגו שתי המדינות 140 שנים לכינון היחסים הדיפלומטיים ביניהן. נכון לשנת 2021, מספר האזרחים הבולגרים שהיו רשומים בבלגיה עמד על 43,104. כיום, שתי המדינות חברות מלאות בלה פרנקופוני, נאט"ו והאיחוד האירופי.

## נציגויות דיפלומטיות
* בלגיה מחזיקה בבולגריה שגרירות בסופיה.
* בולגריה מחזיקה בבלגיה שגרירות בבריסל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
זיגמונד ולטלינגר

**זיגמונד ולטלינגר** (בגרמנית: **Siegmund Weltlinger**; 29 במרץ 1886, המבורג – 18 במאי 1974, ברלין) היה ממייסדי החברה לשיתוף פעולה נוצרי-יהודי בברלין והנשיא היהודי הראשון שלה בין 1949 ו-1970. הוא כיהן כנשיא כבוד מ-1970. ולטלינגר היה חבר CDU.

## ראשית חייו
ולטלינגר גדל בקאסל, שם למד בתיכון ולאחר מכן למד בנקאות. במלחמת העולם הראשונה שירת כלוחם בחזית ב-1915. מאוחר יותר היה מומחה פיננסי ופעל בקבוצת הרכישה המרכזית של הממשל האזרחי הבלגי. בנובמבר 1918 עבר לברלין, שם נישא שנה לאחר מכן.

## בין המלחמות
ולטלינגר הצטרף לבנק יוליוס א' מאייר כעו"ד שותף. ב-1925 עזב את הבנק והקים עסק של סוכן מניות, בו עסק עד ליל הבדולח ב-1938.

## מלחמת העולם השנייה
לאחר ליל הבדולח בנובמבר 1938, נכלא ולטלינגר למשך חודשיים במחנה הריכוז זקסנהאוזן. ממארס 1939 עד פברואר 1942 עבד בקהילה היהודית של ברלין והיה אחראי על הניהול והגבייה של ההגירה ועל רכש עבור המגורשים לגטו טרזין. חברים ובני משפחה לא יהודים הסתירו את ולטלינגר ואשתו מרגרט עד תום המלחמה בדירת חצי החדר שלהם בברלין.

ב-1946 עבד ולטלינגר כעוזר לשופטים לענייני יהודים. הוא הצטרף ל-CDU. בנובמבר 1949 היה בין מייסדי החברה לשיתוף פעולה נוצרי-יהודי בברלין והיה יושב ראש עד 1970. בשנים 1959 עד 1967 היה חבר בית הנבחרים של ברלין והפך לחבר בכיר בבית. ב-1961 הוענק לו תואר זקן העיר. ולטלינגר נקבר בקבר כבוד בבית הקברות של הקהילה היהודית בברלין.

לקראת סוף חייו התראיין בסדרה הדוקומנטרית "עולם במלחמה". הוא נפטר כמה חודשים לאחר הראיון, בגיל 88.

### אותות כבוד
* 1966: עיטור הכבוד של הרפובליקה הפדרלית הגרמנית
* 1971: לוח הזיכרון ארנסט-רויטר
* קבר כבוד בבית הקברות של הקהילה היהודית של ברלין, Heerstraße

## הערות שוליים

## מקורות

* Ulrich Werner Grimm: "Die Berliner Gesellschaft für Christlich-Jüdische Zusammenarbeit. Geschichte(n) im Spiegel ihrer Quellen". In: Gesellschaft für Christlich-Jüdische Zusammenarbeit in Berlin e.V. (ed.): *Im Gespräch. 50 Jahre Gesellschaft für Christlich-Jüdische Zusammenarbeit in Berlin e.V. – Eine Festschrift*; Konzeption/Redaktion: Ulrich Werner Grimm, Berlin, 1999.
* Geschichtswerkstatt am Friedrichsgymnasium Kassel / Gerd Adamski (eds.): *"Ich habe es nie bereut, ein deutscher Jude zu sein!" Erinnerungen an Siegmund Weltlinger (1886–1974)*, Kassel, 1997
* Siegmund Weltlinger: *Hast Du es schon vergessen? Erlebnisbericht aus der Zeit der Verfolgung*, Berlin, 1954.
* Gesellschaft für christlich-jüdische Zusammenarbeit in Berlin e. V. (ed.): *Jugenderinnerungen und Altersbekenntnisse eines deutschen Juden. Vortrag, gehalten durch Siegmund Weltlinger am 10. Januar 1968 im Amerika-Haus vor der Gesellschaft für christlich-jüdische Zusammenarbeit in Berlin e.V.*, Berlin., 1968


## קישורים חיצוניים
* http://www.stiftung-bg.de/gums/de/index.htm
* "מעולם לא התחרטתי על היותי יהודי גרמני": זיגמונד ולטלינגר והקמתה מחדש של הקהילה היהודית בברלין
* ראיון לערוץ הטלוויזיה "תמז" ב-1972 

קטגוריה:יהודים בצבא הגרמני במלחמת העולם הראשונה
קטגוריה:ניצולי השואה: גרמניה
קטגוריה:אסירים במחנה הריכוז זקסנהאוזן
קטגוריה:גרמנים שנולדו ב-1886
קטגוריה:גרמנים שנפטרו ב-1974
חזיר מלחמה

**חזירי מלחמה** הם חזירים, בעיקר חזירי בר, בהם השתמשו בשדה הקרב בעת העתיקה כאמצעי לחימה נגד פילי מלחמה.

## היסטוריה
במאה הראשונה לפני הספירה, כתב הסופר הרומאי לוקרטיוס שייתכן כי בני אדם ניסו להפעיל חיות טרף, כגון אריות או "חזירי בר" נגד האויב, אבל התוצאות היו הרות אסון. קיים תיעוד ולפיו בשנת 272 לפני הספירה השתמשו הרומאים בחזירי בר במלחמתם נגד פילי המלחמה של הטאראנטו. לפי אגדה הנכללת ביצירתו של פסאודו-קליסטנס "רומן אלכסנדר", הקיסר המקדוני אלכסנדר הגדול למד על ה"נשק הסודי" הזה נגד פילי מלחמה מהשליט ההודי פורוס.

מפקד הצי והצבא הרומי, פליניוס הזקן, דיווח על כך ש"פילים מפחדים מהצווחה החלשה ביותר של החזיר". הסופר והמורה הרומי אליאן אישר כי פילים נבהלו מחזירים צווחים ומאיילים עם קרניים ודיווח כי הרומאים השתמשו בחזירים צווחים ובאיילים עם קרניים כדי להדוף את פילי המלחמה של פירוס בשנת 275 לפני הספירה. ההיסטוריון היווני-ביזנטי, פרוקופיוס בחיבורי "ההיסטוריה של המלחמות" כתב שמגיני אדסה  תלו חזיר צווח מעל החומות כדי להפחיד ולגרש את הפיל היחיד בו השתמש חוסראו במצור על העיר, במאה השישית לספירה.

דיווחים היסטוריים על חזירי תבערה תועדו על ידי הסופר הצבאי היווני פוליאנוס ועל ידי אליאן. שני הכותבים דיווחו כי המצור שהטיל אנטיגונוס השני גונאטס על העיר מגארה בשנת 266 לפני הספירה נשבר כאשר תושבי העיר מרחו חזירים בזפת, בשמן, או בשרף, הדליקו אותם ושלחו אותם נגד פילי המלחמה של האויב. הפילים אחוזי האימה ברחו מהחזירים הצווחים שעלו בלהבות ורמסו למוות במנוסתם חיילים רבים של השליט המקדוני. מסופר שגונאטס דרש מאוחר יותר ממאמני הפילים שלו (מאהוטים) להחזיק חזיר בין הפילים כדי שהפילים יתרגלו אליו. המעשה הונצח במטבע ארד רומי מאותה תקופה, בו מוטבע פיל בצד אחד וחזיר בצד האחר.

חבר הפרלמנט הבריטי, רג'ינלד סקוט , סיפר במאה השש עשרה על אימת הפילים מפני חזירים צווחים.

## הערות שוליים

קטגוריה:בעלי חיים בשירות צבאי ומשטרתי
קטגוריה:נשק תבערה
קטגוריה:מלחמות בעת העתיקה
קטגוריה:חזיר
איחוד בני שפרעם

**איחוד בני שפרעם** הייתה קבוצת כדורגל ישראלית מהעיר שפרעם, שנוסדה בשנת 2019. הקבוצה הוקמה כתחליף לקבוצת הכדורגל מכבי שפרעם שהתפרקה ב-2009.

## היסטוריה
הקבוצה נוסדה בשנת 2019 בחודש אוגוסט ונרשמה לליגה ג'. בסיום העונה הראשונה לקיומה העפילה לליגה ב'.

הקבוצה שהתה שתי עונות בליגה ב' והעפילה בסיום העונה השנייה לליגה א' צפון. בסיום עונת 2022/2023 העפילה הקבוצה לליגה הלאומית.

את עונת 2024\2023 בליגה הלאומית סיימה הקבוצה במקום האחרון ונשרה לליגה א'. בפברואר 2025 פורקה הקבוצה בעיצומם של משחקי הליגה בעקבות קשיים כלכליים.

## קישורים חיצוניים

## הערות שוליים

שפרעם
קטגוריה:שפרעם: ספורט
קטגוריה:קבוצות כדורגל ערביות ישראליות
קטגוריה:קבוצות כדורגל שהוקמו ב-2019
אירינה גורליק

**אירינה גורליק** (נולדה ב-1955) היא במאית תיאטרון ישראלית, המייסדת והמנהלת האומנותית הראשונה של תיאטרון מיקרו.

## ביוגרפיה
גורליק נולדה בסראטוב שבברית המועצות, כדור שלישי למשפחה תיאטרלית. אביה, לב גורליק, ניהל תיאטרון אינטימי בשם "מיקרו" שבו שיחק בין היתר גם סבה, גרגורי גורליק. לדבריה כבר בגיל 13 החליטה שהיא רוצה להיות במאית תיאטרון.

בשנת 1993 עלתה לישראל והחלה ללמד בכיתה לילדי העולים, ושנה לאחר מכן ייסדה סטודיו לתיאטרון ברוסית בירושלים המיועד לבני נוער העולים מרוסיה, שהיווה את הבסיס לתיאטרון מיקרו.

היא השתמשה בניסיונה הקודם שצברה ברוסיה כמחזאית, במאית, מורה לתיאטרון ועיתונאית, וכך עזרה לצעירים להיקלט בתרבות הישראלית ולשמר את התרבות שבה גדלו.

בעשר שנותיו הראשונות של התיאטרון גורליק לא קיבלה תשלום על עבודתה והתפרנסה משיעורי משחק במקומות אחרים.

שימשה כמנהלת האמנותית של התיאטרון מיום היווסדו ועד שנת 2021, ולאחר שפרשה מהתפקיד החליף אותה יפים ריננברג, שליווה את התיאטרון מיום הקמתו.

## הצגות שביימה
* **[[שונאים – סיפור אהבה]]** – על פי סיפור מאת יצחק בשביס-זינגר. 2004-2009
* **נדרים** – עיבוד לרומן "יוסף ואחיו" מאת תומאס מאן ו"רחל" מאת נדיז'דה פטושקינה, המשלב את סיפור אהבתם של יעקב ורחל עם סיפור יוסף ואשת פוטיפר. 2005-2007
* **פרידה מדון ז'ואן** – על פי יצירותיהם של מולייר, טולסטוי וקזקוב. 2005
* **[[חכמי חלם]]** – על פי טקסטים חסידיים של החוזה מלובלין ושל מרטין בובר, אגדות חכמי חלם של בשביס-זינגר וסיפורי הרשלה. 2006
* **אהבתו האחרונה של צ'כוב** – מחזה ברוסית המבוסס על מכתביהם של אנטון צ'כוב ואשתו אולגה קניפר. 2007-2009
* **רצח על שפת הים** – עיבוד הפואמה הבלשית-פילוסופית "מוקדש ליאלטה" מאת יוסף ברודסקי בתרגומו של יפים ריננברג, 2008
* **[[יום נפלא ללב שבור]]** – על פי טנסי ויליאמס. 2010
* **שוזס ובז'יז'ינה** – מאת חנוך לוין, עם אילן חזן בתפקיד שוזס ואולגה קטאייבה בתפקיד בז'ז'ינה. 2012
* **הזכות להיות אדיוט** – קומדיה על פי הרומן "הרולד ומוד" מאת קולין היגינס בתרגומו של פטר קריקסונוב. 2013
* **כסף, בריאות ושלום עולמי** – עיבוד לשבעה סיפורים קצרים של אתגר קרת. 2013
* **טייבלה והשד שלה** - על פי סיפור מאת יצחק בשביס-זינגר. 2014
* **[[חרדתו של המלך סלומון]]** – 2014
* **כתב היד** - הצגת יחיד בכיכובה של מריה גורליק המגוללת 20 שנים בחייה של ניצולת שואה. 2013-2018
* **הסערה** - מאת ויליאם שייקספיר. 2015
* **[[כימים אחדים]]** – על פי רב המכר של מאיר שלו, 2016
* **שירים מהבוידעם** – מופע מערכונים ושירים בכיכובם של סימה גורן ומיכאל גורודין. 2017
* **מלחמות היהודים – חזרות** – דרמה היסטורית מאולתרת על פי "מלחמות היהודים" מאת פויכטונגר בהשראת יוספוס פלאביוס
* **עיר שמיים** – מופע המוקדש לעיר ירושלים ומשלב מחול, מולטימדיה, מוזיקה מקורית וספוקן וורד. 2018-2020
* **המלאכים של יהודית** – יצירה משותפת עם הכוריאוגרפית מרים אנגל, 2021
* **מטומטם כמו המלט** – עיבוד בימתי לספריו של רובן גונזלס גלייגו, המשותק בכל גופו, שגדל בבית יתומים סובייטי וחי באשקלון. 2022

## חיים אישיים
גורליק מתגוררת בירושלים, אם לשני ילדים וסבתא לארבעה נכדים. אחותה היא השחקנית מריה גורליק שהשתתפה בכמה מההצגות בבימויה של אירינה.

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1955
קטגוריה:ישראלים שנולדו ב-1955
יחסי בלגיה–צ'כיה

**יחסי בלגיה–צ'כיה** הם היחסים הדיפלומטיים בין בלגיה לצ'כיה.

## סקירה כללית
שתי המדינות היו בעבר נחלות של בית הבסבורג, כחלק ממלוכת הבסבורג. חודש לאחר הכרזת העצמאות של צ'כוסלובקיה ב-1918 הייתה בלגיה אחת המדינות הראשונות שהכירו בעצמאותה. במהלך מלחמת העולם השנייה, ממשלות בלגיה וצ'כוסלובקיה מצאו מקלט בלונדון כדי להמשיך במאבק לצד בעלות הברית. חיילים צ'כוסלובקים השתתפו בשחרור בלגיה, בעוד חיילים בלגים השתתפו בשחרור צ'כוסלובקיה. לאחר מכן, בלגיה קיבלה בברכה צ'כוסלובקים רבים שנמלטו מדיכוי קומוניסטי.

שתי המדינות כוננו יחסים דיפלומטיים עם פירוק צ'כוסלובקיה ב-1 בינואר 1993. ארגון יוצאי צ'כיה בסדה נוסד בבריסל כבר בשנת 1904. במהלך המאה ה-20 סיפקה בסדה לצ'כים החיים בבלגיה אמצעים לשמור על תרבותם. בסדה מארגנת מפגשים קבועים של חברי הקהילה, כמו גם אירועים שונים עבור הקהילה הצ'כית המתגוררת בבלגיה. כיום, שתי המדינות חברות מלאות ב ובנאט"ו.

## נציגויות דיפלומטיות
* בלגיה מחזיקה בצ'כיה שגרירות בפראג.
* צ'כיה מחזיקה בבלגיה שגרירות בבריסל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שיח מדיקל גרופ

**שיח מדיקל גרופ בע"מ** היא חברה ציבורית ישראלית לגידול ואספקת קנאביס למטרות רפואיות ברישיון ובפיקוח משרד הבריאות, הפועלת מאז שנת 2008.

החברה עוסקת בריבוי ובגידול זנים של קנאביס למטרות רפואיות (Pharma Grade) ואספקתם למטופלים על בסיס חודשי. כמו כן, עוסקת החברה במחקר ובפיתוח של מוצרים חדשים מבוססי קנאביס רפואי.

## היסטוריה
החברה הוקמה בשנת 2002, כתוצאה ממחלת הסרטן בה לקה אבי משפחת שריד, יהודה (יולי).

שם החברה, מלבד השיוך החקלאי, גם מורכב מראשי התיבות של שי, יוגב וחנה.

בשנת 2005 קיבלה החברה מד"ר יהודה ברוך, המנהל האחראי מטעם משרד הבריאות על סמים מסוכנים ומנהל המרכז הרפואי לבריאות הנפש אברבנאל, רישיון עקרוני ראשון לגידול ומכירה של קנאביס רפואי לחולים בעלי רישיון ממשרד הבריאות.

בשנת 2008 החלה החברה לחלק באופן מסודר קנאביס רפואי למטופלים בישראל. בשנת 2010 החיל משרד הבריאות אסדרה בנושא הקנאביס רפואי בישראל, ואפשר לחברה לספק מוצרי קנאביס רפואי למטופלים בתשלום חודשי קבוע של 360 ש"ח לחודש בעבור השירות, ללא תלות בסוג המוצר או בכמות המסופקת.

בעקבות ההסדרה החלה משפחת שריד, שעד אז גידלו פרחי נוי ליצוא, להמיר את חממות הפרחים שלהם לחממות לגידול קנאביס.

בשנת 2019 התמזגה שיח עם חברת השלד הבורסאי ביונד טיים אחזקות בע"מ הנסחרת בבורסה לניירות ערך בתל אביב.

החברה נמצאת בשליטת מייסדיה, שי אברהם שריד, יוגב שריד, אופיר שריד וחנה שריד, המחזיקים יחד 63.23% ממניות החברה.

## חברות בנות
### איבנה טכנולוגיות בע"מ
החברה עוסקת בכל הקשור למיפוי ובידוד של קבוצות חומרים נדירים הקיימים בצמח הקנאביס. איבנה טכנולוגיות מנהלת מחקרים מתקדמים להבנת השפעותיהם של רכיבים מסוימים בצמח וללמידת הסינרגיה ביניהם ("אפקט הפמליה"), במטרה לפתח את הדור הבא של מוצרי קנאביס מותאמים אישית. החברה עוסקת בפיתוח וייצור של פורמולציות טבעיות להעשרת מוצרי צריכה.

### טריכומשל בע"מ
החברה שואפת לפתח מוצרים ושיטות צריכה חדשניות המיועדים הן לשוק הרפואי והן לשוק צריכת הפנאי. מוצרי החברה מאפשרים צריכה של החומרים הפעילים בצמח הקנאביס במינון מדויק, מבוקר ומותאם אישית.

בסוף שנת 2020 הודיעה החברה על גיוס מוצלח של 3 מיליון ש"ח באמצעות פלטפורמת השקעות ההמונים פיפלביז, לשם הקמת מערך ייצור בארצות הברית וכן למיתוג ושיווק בשוק ה-CBD בארצות הברית ובאירופה ובנוסף להתכונן לחדירה לשוק הישראלי.

### טרג'ין חקלאות מתקדמת בע"מ
החברה הוקמה בשנת 2017 ומאז ביצעה סקירות במטרה לאתר את הקווים האופטימליים לשיטת גידול מתקדמת זו ולייצור של פרופילי קנבינואידים נבחרים מבין 260 קווי גנטיקה של זני הקנאביס הגדלים בחממות של "שיח".

החברה מפתחת יכולות גידול תוך שימוש במדיום נוזלי (ביו-ריאקטור) לגידול מבוקר ומסחרי של תאי הצמח, לצורכי הפקה של קנבינואידים וחומרים פעילים נוספים הקיימים בצמח הקנאביס, בתנאי מעבדה סטריליים המאפשרים לייצר מינונים מדויקים וקבועים לשוק התרופות והפארמה. בנוסף, מבצעת החברה טיפוח זנים הכולל, בין היתר, שיטות עריכה גנטית ושימוש בטכנולוגיות סמנים גנטיים של צמחי קנאביס במטרה לפתח זנים המותאמים אישית למטופל ולצורכי תעשיית הפארמה.

## קישורים חיצוניים

* 

* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות בתחום הקנאביס
יחסי בלגיה–סרביה

**יחסי בלגיה–סרביה** הם היחסים הדיפלומטיים בין בלגיה לסרביה.

## סקירה כללית
בלגיה כוננה יחסים דיפלומטיים עם ממלכת סרביה בשנת 1886. במהלך מלחמת העולם הראשונה לחמו שתי המדינות לצד מדינות ההסכמה וסבלו אבידות כבדות. ראש ממשלת ממלכת בלגיה איב לטרמה ביקר בסרביה בפברואר 2010. נשיא סרביה בוריס טאדיץ' ביקר בבלגיה במרץ 2010. בלגיה הכירה בהכרזת העצמאות החד-צדדית של קוסובו, וכן הצביעה בעד קבלת קוסובו לאונסק"ו במהלך ההצבעה ב-2015.

## יחסי סחר
בשנת 2021 סך הסחר בסחורות הסתכם ב-886.42 מיליון אירו (יצוא 267.50 מיליון אירו ויבוא 618.92 מיליון אירו). במהלך שנת 2020 הסתכם הסחר בסחורות ב-668 מיליון אירו (יצוא 198.9 מיליון אירו, ויבוא 469.1 מיליון אירו).
על פי נתוני הבנק הלאומי של סרביה, הרווחים המבוססים על השקעות של תושבי בלגיה ברפובליקה של סרביה לתקופה שבין 2010 עד יוני 2019 הסתכמו ב-91.5 מיליון אירו, כאשר בלגיה הגיעה למקום ה-30 מבין המדינות עם ההשקעות נטו הגבוהות ביותר ברפובליקה של סרביה.

## נציגויות דיפלומטיות
* בלגיה מחזיקה בסרביה שגרירות בבלגרד.
* סרביה מחזיקה בבלגיה שגרירות בבריסל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בלגיה–לטביה

**יחסי בלגיה–לטביה** הם היחסים הדיפלומטיים בין בלגיה ללטביה.

## סקירה כללית
יחסים דו-צדדיים בין פלנדריה ללטביה התקיימו מאז ימי הביניים הודות למגעי מסחר בין השתיים בברית הנזה. שתי המדינות כוננו יחסים דיפלומטיים ב-5 בספטמבר 1991, עם פירוק ברית המועצות. בשנת 1996, נחתם הסכם שיתוף פעולה המכסה את כל התחומים שבהם יש לפלנדריה סמכות שיפוט, וזה התגבש במשך שלוש שנים בצורה של תוכנית עבודה תלת שנתית. בשנת 2016 צוין יום השנה העשרים להסכם זה, שנחגג באירועים תרבותיים, אקדמיים וכלכליים רבים, וראש הממשלה הבלגי חירט בורז'ואה ביקר גם בריגה. הודות לרשתות ולקשרים שנוצרו עם המדינות הבלטיות, וכדי לטפח אישור ואמון מתמשכים, החליט השר בורז'ואה לצרף את אסטוניה, לטביה וליטא לאזור המבצעי של הנציגות הפלמית שנפתחה בוורשה באוקטובר 2007. בעבר החזיקה בלגיה שגרירות בריגה, אולם היא סגרה אותה בשנת 2015.

## נציגויות דיפלומטיות
* בלגיה מיוצגת בליטא באמצעות שגרירותה בסטוקהולם, שוודיה.
* לטביה מחזיקה בבלגיה שגרירות בבריסל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שימו שמן

"**שִׂימוּ שֶׁמֶן**" הוא שיר ילדים לחנוכה, שנכתב ביידיש על ידי מרדכי ריווסמן, תורגם לעברית על ידי לוין קיפניס ומושר בלחן עממי חסידי.

מחבר הלחן מזוהה לעיתים כאלכסנדר ז'יטומירסקי   (Shitomirski או Zhitomirsky) אך למעשה ז'יטומירסקי רק עיבד את השיר ("צינדט אָהן ליכטלאַך") למקהלה ולפסנתר בנוסח שנדפס בשירון היידי-עברי הנפוץ לידער-זאמעלבוך (סנקט-פטרבורג, 1911). ללחן זיקה מובהקת לחלקים השני והשלישי של ניגון חב"ד הידוע כ"הוא אלוקינו" (ההבדל הבולט ביותר מניגון חב"ד הם במקום המנגינה ביחס לסולם.). השיר תורגם והפך לשיר עברי על ידי קיפניס בשנת 1929.

## תוכן השיר
השיר מספר על סימני החג: החנוכיה והסביבון.

השיר הוא אחד משירי חנוכה ששרו בגני הילדים, עם המחזה של הילדים, אשר מביעים בתנועות את המילים המושרות.

## ראו גם

* שירים ופיוטים לחנוכה

## קישורים חיצוניים

* 
* אקורדים לשיר "שימו שמן", באתר נגינה
* תרגום השיר "שימו שמן" לאנגלית, באתר Hebrew Songs

## הערות שוליים

קטגוריה:שירי 1929
קטגוריה:שירי לוין קיפניס
קטגוריה:שירים בעברית
קטגוריה:שירים שתורגמו מיידיש לעברית
קטגוריה:שירי חנוכה
קטגוריה:שירי ילדים
יחסי ונצואלה–סוריה

**יחסי ונצואלה–סוריה** הם היחסים הדו-צדדיים בין הרפובליקה הערבית הסורית לרפובליקה הבוליברית של ונצואלה.

## סקירה כללית
היחסים הדיפלומטיים בין המדינות כוננו ב-17 ביוני 1946. והתאפיינו בידידות ובשיתוף פעולה. תחת הנשיא הוגו צ'אווס, היחסים השתפרו במידה ניכרת. הוא ביקר בסוריה ב-2006 כדי להראות את תמיכתו בסוריה לאחר שיחסיו עם ארצות הברית נפגעו. ב-29 ביולי 2019, במהלך המשבר הנשיאותי בוונצואלה הצטרפה נציגות סוריה לאומות המאוחדות להצהרה משותפת, שהופנתה למזכיר הכללי אנטוניו גוטרש, בתמיכה בממשלתו של ניקולאס מדורו.

## נציגויות דיפלומטיות
* סוריה מחזיקה בוונצואלה שגרירות בקראקס.
* ונצואלה מחזיקה בסוריה שגרירות בדמשק.

## הערות שוליים

קטגוריה:ערכים ללא קטגוריות פיזיות - יחסי חוץ
ג'ק וחזיר חג המולד

**ג'ק וחזיר חג המולד** (באנגלית: **The Christmas Pig**) הוא ספר שכתבה הסופרת ג'יי קיי רולינג ואייר ג'ים פילד. תרגמה את הספר לעברית גילי בר-הלל סמו. הביקורות ציינו שהספר מהנה ומעניין, ומתאים לרוב לגילאים 6–12, אך גם נוער ומבוגרים ישאבו ממנו הנאה רבה.

## עלילה

ג'ק, גיבור העלילה, הוא ילד בן 7 המאבד את בובת החזיר האהובה עליו. בעזרת קסם של חג המולד יוצא יחד עם בובת חזיר חלופית לחפש את הבובה האבודה ב"ארץ איבוד", המקום אליו מגיעים כל הדברים שאבדו לבני האדם במרוצת השנים. הזמן שיש לג'ק למצוא את בובתו האהובה הוא מוגבל - עד סוף חג המולד - להציל את "החבר הטוב ביותר שלו" ממלתעותיו של "המאביד", כותש הצעצועים האבודים.

## תרגומים לעברית
הספר תורגם לעברית על ידי גילי בר-הלל סמו והוא יצא לאור בשנת 2021 בהוצאת ספרי עליית הגג וידיעות ספרים. הספר בתרגום העברי מכיל 336 עמודים מודפסים.

## קישורים חיצוניים
* 
* 

## הערות שוליים

קטגוריה:ספרי ילדים ונוער
קטגוריה:ספרי ג'יי קיי רולינג
ראשון בבוקר

"**ראשון בבוקר**" הוא שיר שהוקלט על ידי הזמרות הישראליות אנה זק, עדן בן זקן ונונו. הוא יצא לאור ב-11 בדצמבר 2022, בהוצאת חברות התקליטים שרית הפקות, הליקון ארומה מיוזיק, איט-מודלס ודי-מיוזיק. את השיר כתבו שלוש הזמרות לצד רון ביטון, סתיו בגר ועיליי אשדות, והפיק בגר.

## רקע והוצאה
בספטמבר 2022 נודע לראשונה כי שלוש הזמרות הקליטו שיר משותף. ב-9 בדצמבר, הכריזו השלוש באופן רשמי על צאתו של השיר וחשפו את עטיפתו. השיר יצא לאור ב-11 בדצמבר, בוקר יום ראשון, כקריצה לשמו של השיר, העוסק בתחושת ה הנפוצה בימי ראשון.

את השיר תיארו הזמרות כ"היסטוריה נשית חזקה וחד-פעמית". בן זקן סיפרה בראיון ל-ynet כי היא הייתה זו שיזמה את שיתוף הפעולה, באומרה: "החלטתי שאני רוצה להוציא שיר בשלישיית בנות. זה חזק וזה משהו שעוד לא קרה פה".

## ביקורת
החיבור בין זק, בן זקן ונונו, שזכה לציפייה מצד מבקרי המוזיקה, ספג ביקורת שלילית. הללי שפנצר מאתר וואלה! NEWS טענה כי איחוד הזמרות, אותו תיארה כ"מפגן כוח של שלוש נסיכות פופ" ש"היה אמור להיות מושלם", אינו עומד בציפיות והן "הסתפקו הפעם בשיר עצלני שלא מחמיא לאף אחת מהן". דוד מאיר מועלם ממאקו ביקר את השיר באופן דומה, ואמר: "הבטיחו לנו שיתוף פעולה היסטורי. בפועל קיבלנו קמפיין תדמית לחברת היי טק וניסיון לא מוצלח של הזמרות להידמות לנשים 'רגילות' שיודעות, או לפחות זוכרות מה זה דיי ג'וב". עם זאת, במעריב התקבל השיר באופן חיובי ותואר כ"אחד הלהיטים שיחממו אותנו בחורף הקר".

## הצלחה מסחרית
ביום צאתו, הצליח השיר לצבור 11,292 השמעות בספוטיפיי בישראל, נכנס למקום ה-36 במצעד היומי המקומי והיה לכניסה הגבוהה ביותר לאותו היום. הוא צבר במצטבר כ-54,015 השמעות בשבוע צאתו והגיע למקום ה-74 במצעד השבועי. שבוע לאחר מכן הגיע השיר אל המקום ה-14 במצעד היומי וצבר באותה יממה 17,877 השמעות. במצעד השבועי של מדיה פורסט, הגיע השיר היישר אל המקום הראשון, עם 221 השמעות בתחנות הרדיו באותו השבוע. במצעד העשירייה של כאן גימל נכנס השיר בשבוע הראשון שלו במצעד אל המקום התשיעי. שבוע לאחר מכן עלה השיר שישה מקומות אל המקום השלישי.

## וידאו קליפ
הווידאו קליפ של השיר פורסם בערוץ היוטיוב של עדן בן זקן ב-11 בדצמבר 2022, יחד עם הסינגל עצמו.

## מיקומי שיא

## היסטוריית יציאות לאור

## הערות שוליים

קטגוריה:שירי אנה זק
קטגוריה:שירי עדן בן זקן
קטגוריה:שירי נונו
קטגוריה:שירים בעברית
קטגוריה:שירים שנכתבו על ידי אנה זק
קטגוריה:שירים שנכתבו על ידי נונו
קטגוריה:שירים שנכתבו על ידי סתיו בגר
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי עיליי אשדות
קטגוריה:שירים שנכתבו על ידי רון ביטון
קטגוריה:שירים שהולחנו על ידי אנה זק
קטגוריה:שירים שהולחנו על ידי נונו
קטגוריה:שירים שהולחנו על ידי סתיו בגר
קטגוריה:שירים שהולחנו על ידי עדן בן זקן
קטגוריה:שירים שהולחנו על ידי עיליי אשדות
קטגוריה:שירים שהולחנו על ידי רון ביטון
קטגוריה:שירים שהופקו על ידי סתיו בגר
קטגוריה:שירים על יום ראשון
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת די-מיוזיק
קטגוריה:סינגלים בהוצאת שרית הפקות